Jaroslav Heyrovský

Jaroslav Heyrovský (Praga, 1890eko abenduaren 20a - ibidem, 1967ko martxoaren 27a) txekoslovakiar kimikari eta asmatzailea izan zen. 1959ko Kimikako Nobel Saria irabazi zuen metodo polarografikoen aurkikuntzagatik.

Kimika, fisika eta matematika ikasi zituen Pragako Unibertsitate Karolinoan. 1910etik 1914ra Londresko University Collegen jarraitu zituen ikasketak. Lehen Mundu Gerran erradiologo aritu zen ospitale militar batean.

Pragako Unibertsitateko analisi kimikoen irakaslea izan zen. Bere interes zientifikoa elektrokimikaren eremuan zentratu zen, zehazki polarografian. Arlo honetan egindako lanek Nobel Saria irabaztera eraman zuten.

Kategoria:Pragatarrak
Kategoria:Txekoslovakiako kimikariak
Kategoria:Txekoslovakiako asmatzaileak
Kategoria:Kimikako Nobel Saridunak
Kategoria:Royal Societyko kideak